OzLabs/hebrew-wiki-articles huggingface dataset:
1776 בארצות הברית

1776 בארצות הברית הייתה השנה בה ארצות הברית הכריזה על עצמאותה ב-4 ביולי 1776.

== הנהגה ==
* נשיא הקונגרס הקונטיננטלי השני: ג'ון הנקוק החל מ-2 ביולי 1776

== אירועים בולטים ==
* 4 ביולי – הכרזת העצמאות של ארצות הברית: ארצות הברית מכריזה באופן רשמי על עצמאותה מהאימפריה הבריטית.
* 9 ביולי – מלחמת העצמאות של ארצות הברית: המון זועם מפיל את פסלו של ג'ורג' השלישי בפארק בולינג גרין שבניו יורק.
* 27 באוגוסט – מלחמת העצמאות של ארצות הברית: קרב לונג איילנד: בקרב, אשר נערך באזור בו נמצאת כיום ברוקלין, הכוחות הבריטים בפיקודו של הגנרל ויליאם האו הביסו את הכוחות האמריקנים בפיקודו של הגנרל ג'ורג' וושינגטון.
* 9 בספטמבר – הקונגרס הקונטיננטלי השני קובע באופן רשמי כי שם המדינה החדשה יהיה ארצות הברית.
* 15 בספטמבר – מלחמת העצמאות של ארצות הברית: הקרב על מפרץ קיפ – פעולה צבאית אשר במהלכה פלש כוח בריטי של 12,000 חיילים בפיקודו של ויליאם האו לחלקו הדרומי של מנהטן. לקראת סוף היום הצליחו הבריטים להשתלט על העיר ניו יורק. במהלך הלחימה כוחות המילציה האמריקנים הלא מיומנים אשר אבטחו את האי נסוגו בבהלה ונטשו כלי נשק ואספקה חשובה.
* 16 בספטמבר – מלחמת העצמאות של ארצות הברית: קרב הארלם הייטס – קרב אשר התקיים באזור מנהטן בו נלחם כוח אמריקני בהיקף של כ-1,800 חיילים תחת פיקודו של הגנרל ג'ורג' וושינגטון בכוח בריטי בהיקף של כ-5,000 חיילים. הקרב הסתיים בניצחון אמריקני. היה זה הניצחון האמריקני הראשון במלחמת העצמאות של ארצות הברית.
* 11 באוקטובר – מלחמת העצמאות של ארצות הברית: הקרב על האי וואלקור: קרב ימי בין הבריטים והאמריקאים אשר התקיים במצר שבין האי וואלקור ליבשה.
* 28 באוקטובר – מלחמת העצמאות של ארצות הברית: קרב וייט פליינס
* 10-28 בנובמבר – המהפכה האמריקנית: הקרב על פורט קאמברלנד
* 16 בנובמבר – מלחמת העצמאות של ארצות הברית: קרב פורט וושינגטון
* 5 בדצמבר – ייסוד האחווה הראשונה – פי בטא קפא (ΦΒΚ) בקולג' ויליאן ומרי, בויליאמסבורג, וירג'יניה.
* 25 בדצמבר – מלחמת העצמאות של ארצות הברית: 2,600 חיילים אמריקנים בפיקודו של הגנרל ג'ורג' וושינגטון חוצים את נהר הדלאוור ומבצעים מתקפת פתע בטרנטון שבניו ג'רזי.
* 26 בדצמבר – מלחמת העצמאות של ארצות הברית: קרב טרנטון

<gallery widths="180px" heights="120px" perrow="4">
File:Signing of Declaration of Independence by Armand-Dumaresq, c1873 - restored.jpg|4 ביולי: ארצות הברית מכריזה באופן רשמי על עצמאותה מהאימפריה הבריטית.
File:Us declaration independence.jpg|4 ביולי: מסמך הכרזת העצמאות של ארצות הברית
File:Johannes Adam Simon Oertel Pulling Down the Statue of King George III, N.Y.C. ca. 1859.jpg|9 ביולי: המון זועם מפיל את פסלו של ג'ורג' השלישי בפארק בולינג גרין שבניו יורק.
File:BattleofLongisland.jpg|27 באוגוסט: קרב לונג איילנד
File:BattleOfValcourIsland watercolor.jpg|11 באוקטובר: הקרב על האי וואלקור
File:Washington Crossing the Delaware by Emanuel Leutze, MMA-NYC, 1851.jpg|25 בדצמבר: 2,600 חיילים אמריקנים בפיקודו של הגנרל ג'ורג' וושינגטון חוצים את נהר הדלאוור ומבצעים מתקפת פתע בטרנטון שבניו ג'רזי.
File:Battle of Trenton by Charles McBarron.jpg|26 בדצמבר: קרב טרנטון
</gallery>

== נולדו ==
* 4 ביולי – אית'ן אלן בראון, מושל אוהיו השביעי (נפטר ב-1852)
* 30 באוקטובר – ג'ורג' ביב, מזכיר האוצר של ארצות הברית וסנאטור מטעם קנטקי (נפטר ב-1859)

== נפטרו ==
* 22 בספטמבר – נייתן הייל, חייל בצבא הקונטיננטלי שהוצא להורג על ידי הבריטים עקב היותו מרגל (נולד ב-1755)

== קישורים חיצוניים ==

*
קטגוריה:1776 לפי מדינות
Hit the Road Jack

Hit the Road Jack (בעברית: צא לדרך ג'ק) הוא שיר רית'ם אנד בלוז שכתב פרסי מייפילד, המוכר בביצועו של ריי צ'ארלס. השיר הוא דיאלוג בין ג'ק לאהובתו לשעבר המורה לו לארוז את חפציו, לצאת מביתה, ולא לחזור לעולם משום שהוא לא מסוגל להתפרנס.

השיר הוקלט לראשונה ב-1960 כדמו בגרסת אקפלה, והתפרסם לאחר שהוקלט בביצועו של הזמר והפסנתרן ריי צ'ארלס, יחד עם להקת הליווי שלו The Raelettes, כאשר מרג'י הנדריקס שרה בתפקיד האהובה לשעבר. גרסתו של צ'ארלס שהתה במשך שבועיים במקום הראשון במצעד הבילבורד הוט 100, החל מ-9 באוקטובר 1961. השיר אף שהה במשך חמישה שבועות במקום הראשון במצעד הרית'ם אנד בלוז של בילבורד, והיה שירו השישי של צ'ארלס ששהה במקום הראשון במצעד זה. בטקס פרסי הגראמי הרביעי (1962) הוכתר כשיר הרית'ם אנד בלוז הטוב ביותר. השיר מדורג במקום ה-377 ברשימת 500 השירים הגדולים של כל הזמנים שפרסם המגזין רולינג סטון.

לשיר בוצעו מספר גרסאות כיסוי במהלך השנים. הוא גם תורגם לעברית על ידי דוד אבידן, כ"הסתלקי רות". את השיר בתרגום זה ביצעה שלישיית התאומים בתוכניתה "הערב יוצאים" שעלתה ב-1966.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|248
|<ref></ref>
|}

== מיקומי שיא ==

==קישורים חיצוניים==

* [http://shironet.mako.co.il/artist?type=lyrics&lang=1&prfid=1233&wrkid=8230| מילות השיר "הסתלקי רות"], באתר שירונט

== הערות שוליים ==

קטגוריה:שירי 1961
קטגוריה:שירים באנגלית
קטגוריה:שירי R&B
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת ABC רקורדס
הבלוז של שיקגו

פסטיבל הבלוז של שיקגו
הבלוז של שיקגו (או שיקגו בלוז, נקרא גם לעיתים "בלוז אורבני") הוא תת-סוגה של מוזיקת הבלוז שהתפח בשיקגו בשנות ה-30 וה-40. הבלוז של שיקגו, כמו הדלתא בלוז ממנו התפתח מבוסס על בלוז 12 תיבות בגיטרה ומפוחית, אלא שכלי נגינה אלה זוכים להגברה חשמלית ונוספים אליהם בדרך כלל פסנתר ותופים ולעיתים גם סקסופון, טרומבון וחצוצרה. צורת הנגינה קשוחה ותחרותית, יחד עם פתיחות לביטוי אינדיבידואלי של הנגנים עליהם לשמור על מעמדם במהלך הנגינה באמצעות וירטואוזיות והחצנה של הכישרון. התמלילים ברובם בוטים, ציניים ומרירים יותר מהטקסטים ההומוריסטיים והדו-משמעיים של הדלתא בלוז.

הסגנון התפתח עקב ההגירה הגדולה של אפרו-אמריקאים מדרום ארצות הברית לאורך נהר המיסיסיפי צפונה לערי התעשייה ובראשן שיקגו. למעצבי הצליל נחשבים וילי דיקסון, מאדי ווטרס והאולין' וולף. המוזיקה נוגנה במועדונים בפרברים הדרומיים של העיר וזכתה להפצה על ידי חברות תקליטים כ"צ'ס רקורדס", "קוברה", "ויי-ג'יי" ו"אליגטור". בשנות החמישים הגיעה המזיקה לאירופה והשפיעה על אמנים, בעיקר מבריטניה. בארצות הברית השפיע הסגנון על יצירת הרוק אנד רול באמצעות צ'אק ברי ובו דידלי. 

תור הזהב של הבלוז של שיקגו החל ב-1947 ונמשך עד אמצע שנות ה-50 בלטו בו האמנים וילי דיקסון, מאדי ווטרס, האולין' וולף, ממפיס סלים, סאני בוי ויליאמסון, ליטל וולטר, אלמור ג'יימס, ג'ון לי הוקר, בילי בוי ארנולד, ג'ימי ריד ואחרים.

הבלוז של שיקגו השפיע במיוחד על הבלוז והרוק בבריטניה, החל מהופעתו של מאדי ווטרס במועדון מרקי ב-1958. בהנהגתם של אלכסיס קורנר וג'ון מאייל נוסדו להקות היארדבירדס, האבנים המתגלגלות, קרים, לד זפלין ורבות אחרות ששורשיהן בבלוז של שיקגו

==קישורים חיצוניים==

* [http://www.blues.org.il/index.php/2010-06-12-12-05-34/2010-06-04-13-13-59/23 שיקגו בלוז] 
* [https://web.archive.org/web/20070117095104/http://12bar.de/hyelaw.php שיעור נגינה והיסטוריה קצרה] 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בלוז
קטגוריה:שיקגו: תרבות
נחום זאב זיו

הרב נחום זאב זיו{{תמונה להחלפה}}
הרב נחום זאב זיו (תרי"ז, 1857 – ב' בשבט תרע"ו, ינואר 1916) היה איש תנועת המוסר, ראש ומנהל ה"תלמוד תורה" בקלם, בנו של "הסבא מקלם".

==ביוגרפיה==
נולד לרב שמחה זיסל זיו, ה"סבא מקלם", בסביבות שנת תרי"ז. בנערותו למד בבית התלמוד בקלם. עבר עם אביו לגרובין ולאחר מכן שב עמו לקלם. תקופה מסוימת למד בישיבת הפרושים באיישישוק. לאחר נישואיו עם פעשה, התגורר סמוך לחותנו בסידניק ועסק במסחר. כעבור זמן עבר להתגורר בקניגסברג וניהל מסחר בתחום העצים. במשך אותן שנים הנהיג את אורחות חייו בשיטת קלם, ומדי יום היה משכים לקום בשעה שלוש לפנות בוקר כדי ללמוד עד תפילת שחרית. לעסקיו הקדיש רק שעות אחדות קבועות ביום, ובשעה קבועה היה עוזב את עסקיו ופונה לבית המדרש לעסוק בתורה.

עוד בהיותו עם אביו בגרובין, כאשר הסבא מקלם היה חולה, נטל על עצמו לסייע לאביו החולה בניהול התלמוד תורה. כעבור שנים, בסוף שנת תר"ע (1911), עבר להתגורר בקלם והצטרף להנהלת התלמוד תורה יחד עם גיסו הרב צבי הירש ברוידא. לאחר פטירת הרב ברוידא, בי"ז בסיון שנת תרע"ג (1913), הוטל עליו כל עול ניהול התלמוד תורה, זאת במקביל לשמירתו את כל סדרי הישיבה כאחד האברכים התלמידים. הוא מסר שיחות לתלמידים והדריך אותם בתורה ומוסר, על פי שיטת אביו. 

בשנות מלחמת העולם הראשונה, לאחר שהצבא הגרמני כבש את קלם, המשיך רבי נחום זאב זיו לנהל את התלמוד תורה, תוך הקפדה על שמירת הסדרים הקבועים. בשנת תרע"ו (1916) חלה, ונפטר בבוקר יום שישי ב' בשבט תרע"ו. הלווייתו התקיימה בזריזות באותו היום, ונטמן סמוך לכניסת השבת בבית העלמין בקלם, בסמוך לאביו ה"סבא מקלם". רבי נחום אבא גרוסברד – בן תלמידו המובהק רבי אהרן זאב גרוסברד מטבריג, מסר בשם רבו רבי יחזקאל לוינשטיין כי רבי נחום זאב אמר לפני הסתלקותו: "אזכור לטובה את מי שישתדל עבורי וישלח לי פאקלעך-חבילות". 

על פי עדויות, היה מדקדק מאוד בדיבורו ומקפיד על מידת האמת. היה מדקדק בהלכה והרבה במעשי חסד, בין השאר נהג לבקר בקביעות את החולים היהודים בקניגסברג, אך דאג לעשות זאת בצנעה. במשך כל התקופות האלו עמד בקשר מתמיד עם אביו ועם בית ה"תלמוד תורה", ורבים ממאמרי הסבא המודפסים, הם מתוך המכתבים שהופנו אליו. תלמידו המשגיח רבי יחזקאל לוינשטיין סיפר, כי בחוליו של הסבא כתב מכתב לרעו רבי יצחק בלזר מפטרבורג, "שאין לו איש להעמיד במקומו בראשות ה"תלמוד תורה", כי היחיד הראוי לאותה איצטלא הוא בנו, אך חס הוא לבטלו מתלמודו". הרב ירוחם ליבוביץ, שנמנה עם תלמידיו המובהקים, ואף ניווט את דרכו בכהונתו כמשגיח בישיבות ראדין ומיר, העיד כי הסבא מקלם אמר על בנו נחום זאב כי הוא הכלי המפואר ביותר שעשו ידיו.

==משפחתו==
שלוש בנותיו של הרב נחום זאב זיו נישאו לאחר פטירתו לתלמידי חכמים מחניכי קלם:
* בתו חיה נישאה לרב דניאל מובשוביץ
* בתו פרידא נישאה לרב גרשון מיאדניק
* בתו בלומה נישאה לרב אליהו אליעזר דסלר

==קישורים חיצוניים==
* 'זיו, ר' נחום־זאב ב"ר שמחה־זיסל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 48 (, תמונה 1246).

==הערות שוליים==

קטגוריה:רבנים ליטאים
קטגוריה:תנועת המוסר: אישים
קטגוריה:קלם (תנועת המוסר)
קטגוריה:משפחת ברוידא-זיו

קטגוריה:נפטרים ב-1916
Those Were the Days

Those Were the Days הוא שיר באנגלית שזכה למספר רב של גרסאות כיסוי. את מילות השיר חיבר ג'ין רסקין ללחן של השיר הרוסי "Дорогой длинною" שהלחין בוריס פוֹמין .

הגרסה הידועה ביותר לשיר היא זו בביצועה של מרי הופקין משנת 1968.

ב-1968 הוציאה גם הזמרת סנדי שו גרסה משלה לשיר.

== המקור הרוסי ==

הלחן של השיר Those were the Days לקוח משיר סובייטי משנות ה-20 שנקרא "דורוגוי דלינויו" (בדרך הארוכה), המדבר בנוסטלגיה על הימים בהם התבצעו רוב הנסיעות בטרויקה רתומה לשלושה סוסים. השיר נאסר להשמעה במהלך שנות ה-30 עקב טענת השלטונות שהוא מהווה מכשול לקידמה טכנולוגית, אך חזר להיות חוקי במהלך מלחמת העולם השנייה עקב מדיניות של הקלות בתחום התרבות. מאז, זכה השיר לגרסאות רבות בברית המועצות ומחוצה לה. אחד המבצעים היה הזמר הסובייטי אדוארד חיל.

== גרסת מרי הופקין ==
Those Were the Days היה סינגל הבכורה של הזמרת מרי הופקין והפיק אותו חבר הביטלס - פול מקרטני. הסינגל הגיע למקום הראשון במצעד הפזמונים בבריטניה, ולמקום השני במצעד הבילבורד הוט 100. ברחבי העולם נמכר הסינגל בלמעלה משמונה מיליון עותקים.

== גרסאות בשפות אחרות ==

מקרטני והופקין גם יצרו גרסאות לשיר בספרדית, גרמנית, איטלקית וצרפתית. גם בישראל יצאה גרסה עברית ללהיט. את המילים תרגם מיקי הרטבי ואת השיר "כאלה היו הימים" ביצעה ב-1969 שולי נתן. מאוחר יותר ביצעו את השיר גם אבי טולדנו, גבי ברלין ומקהלת אנחנו כאן.

==קישורים חיצוניים==

קטגוריה:שירי 1968
קטגוריה:שירים באנגלית
קטגוריה:שירים על זקנה
קטגוריה:שירים על נוסטלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפל רקורדס
שמואל בן נטרונאי

רבי שמואל בן נטרונאי (נולד בין 1100 ל-1110, נפטר ככל הנראה לפני שנת 1175; מכונה גם בראשי תיבות רשב"ט) היה חכם מראשוני אשכנז ממוצא איטלקי במאה ה-12. תלמידו וחתנו של הראב"ן.

== ביוגרפיה ==
נולד בין השנים ד'תת"ס (1100) לד'תת"ע (1110), בבארי שבאיטליה. נמצאת תשובה ששלח לו רבנו תם, וייתכן שהיא נשלחה לו עוד בשבתו בבארי. בשלב מסוים עבר למגנצא שבגרמניה, ונישא לבתו של רבי אליעזר בן נתן (ראב"ן). ידוע גם שהתגורר בערים בונא וקולוניא. נפטר ככל הנראה לפני שנת ד'תתקל"ה (1175). ב"ספר זכירה" לרבי אפרים בן יעקב מבונא, נזכר שמואל בן נטרונאי כאחד הנרצחים בגזרות נושא בשנת ד'תתקמ"ו, אולם ייתכן שמדובר בנכדו.

== חיבוריו ==
על תשובותיו היה נוהג לחתום בראשי התיבות של שמו שב"ט ובשם זה הוזכר בכמה מספרי הפוסקים בדורות שאחריו (שבולי הלקט, ראבי"ה, מרדכי ואחרים). חיבר תוספות למסכתות עירובין, עבודה זרה ונידה. חיבור נוסף שלו בשם "ספר של רבינו שב"ט" מוזכר אצל הראבי"ה.

==קישורים חיצוניים==
* 
* אביגדור אפטוביצר, מבוא לראבי"ה, [http://www.hebrewbooks.org/pdfpager.aspx?req=21884&st=&pgnum=82&hilite= עמ' 74-69]

==הערות שוליים==

קטגוריה:בעלי התוספות
קטגוריה:ראשוני אשכנז
שמחה משפיירא

רבי שמחה משפיירא היה מגדולי חכמי אשכנז בסוף המאה ה-12 ובתחילת המאה ה-13.

חי ופעל בשפיירא. היה תלמידו המובהק של רבי יהודה בן קלונימוס משפיירא. למד גם אצל רבי אליעזר ממיץ, רבי אברהם בנו של רבי שמואל החסיד ורבי יצחק בן אשר הבחור (נכדו של רבי יצחק בן אשר - הריב"א). עמד בקשר עם חכמי זמנו רבי אליעזר בן יואל הלוי (הראבי"ה) ורבי יהודה החסיד. מתלמידיו האחרונים היה רבי אביגדור כהן צדק, ומתלמידיו הראשונים היו רבי יצחק בן משה מווינה (בעל ה"אור זרוע") ורבי ישעיה די טראני. שמו נזכר בין הרבנים החתומים על התקנות באספת הרבנים שנערכה במגנצא בשנת ד'תתק"פ (1220). לקראת סוף ימיו איבד את מאור עיניו. נפטר בשנות ה-20 של המאה ה-13.

רבי שמחה משפיירא כתב כמה חיבורים שנזכרו בספרים אחרים אך הם לא הגיעו לידינו. בין חיבוריו: פירוש לספרא ולמסכת הוריות, תוספות לכמה מסכתות, פירוש על התורה, ספר הלכתי בשם "סדר עולם" שהיה מחולק לסעיפים ודן בנושאי איסור והיתר ודיני ממונות. תשובותיו ההלכתיות מצויות בספרי הפוסקי בני דורו והדור שאחריו: ראבי"ה, אור זרוע, שבולי הלקט, מרדכי, מהר"ם מרוטנבורג, הגהות מיימוניות, ואחרים.

לפי ירמיהו מלחי על פי תיאורי תלמידיו וחכמי זמנו ניתן לומר שרבי שמחה משפיירא היה "הגדול שבחבורת חכמי שפיירא ואחד מגדולי החכמים שחיו בתקופת בעלי התוספות בכלל". אביגדור אפטוביצר מגדירו כ"אחד מחכמי אשכנז הכי מפורסמים".

== קישורים חיצוניים ==
* 
* ירמיהו מלחי, [https://www.shaanan.ac.il/wp-content/uploads/2018/08/Laor/Ktav_Et/Shnaton/K-15/15-4%20malchi.pdf חכמי שפיירא ויצירתם הרוחנית], שאנן טו (תש"ע), עמ' 66–69.
* אברהם גרוסמן, [https://web.archive.org/web/20131014170431/http://old.lifshiz.macam.ac.il/m/pages/m0621/m0621177a.html האשה במשנתו של ר' שמחה משפיירא], מים מדליו תשס"ב.
* 
* מבוא לראבי"ה, [http://www.hebrewbooks.org/pdfpager.aspx?req=21884&st=&pgnum=421&hilite= עמ' 414-412], [http://www.hebrewbooks.org/pdfpager.aspx?req=21884&st=&pgnum=209&hilite= עמ' 204-200]

== הערות שוליים ==

קטגוריה:בעלי התוספות
קטגוריה:ראשוני אשכנז
קטגוריה:שפיירא: רבנים
אריה ליב ברוידא

הרב אריה ליב ברוידא (ר' לייבצ'יק; תקצ"ד, 1834 - תרפ"ח, 1928) היה איש תנועת המוסר, ניהל את התלמוד תורה בקלם לאחר פטירת אחיו הסבא מקלם. בנו הוא הרב צבי הירש ברוידא, חתנו של הסבא מקלם, שהחליפו בתפקיד.

==ביוגרפיה==
נולד בקלם בשנת תקצ"ד, לישראל ולחיה ברוידא. התחנך אצל אביו וכן אצל אחיו שמחה זיסל, לימים "הסבא מקלם", שהיה מבוגר ממנו בעשר שנים. בצעירותו לקחו אחיו לישיבתו של רבי ישראל מסלנט ששכנה בבית המדרש נבייזר בקובנה.

בגיל עשרים נישא, ועבר להתגורר בטולה. כחניך תנועת המוסר מבית מדרשו של אחיו עסק במסחר, אך בד בבד שמר על עקרונות המוסר על פי שיטת קלם. זמנו היה מחושב והוא הקפיד על שמירת סדרי הלימוד שלו. כמו כן הקפיד על הופעה מהודרת, אך עם זאת נמנע מלהביט במראה.

בשל עסקיו התגורר בטולה, אך את בניו שלח אל אחיו בקלם. עם זאת שמר על קשר הדוק עם אחיו והיה מתכתב עמו בענייני תורה ומוסר. כעבור זמן עזב בעצמו את טולה ועבר לקלם. לאחר פטירת אחיו, בשנת תרנ"ח (1898), מילא את מקומו בניהול התלמוד תורה במשך כשלוש שנים.

בשנת תרס"ג (1903) עלה לארץ ישראל והתיישב בחצר שטרויס בירושלים, בחברתם של גדולי המוסר שהתגוררו במקום. את עסקיו מסר לבנו נחום יצחק והוא עצמו הקדיש את כל זמנו ללימוד תורה ומוסר, ואף עסק בקבלה. לעיתים היה משמיע שיחות מוסר בבית המדרש שבחצר שטרויס.

בשנת תרס"ז (1907) עלה בנו צבי הירש לארץ ישראל כדי לשהות עמו. לאחר תקופה קצרה הוא הורה לו לשוב לקלם כדי להמשיך ולנהל את התלמוד תורה.

הרב ברוידא נפטר בי"ח באב תרפ"ח, בגיל 94, ונקבר בהר הזיתים.

==השקפתו==
ר' ליב ברוידא הותיר צוואה ארוכה, מלאה דברי מוסר ויראת שמים, ובה הוא מדגיש את החשיבות של תורה מעשים טובים ואהבת הבריות. את הגרסה הראשונה כתב בשנת תרס"ה, ובה כתב בין השאר:
 לאחר פטירת בנו צבי הירש הוסיף: לאחר שעלה בנו זאב (וועלווע) לארץ ישראל, הוסיף וכתב לו בצוואתו: .

==בניו==
* הרב צבי הירש ברוידא
* נחום יצחק ברוידא. נכדיו הם הרב שמחה זיסל ברוידא והרב צבי ברוידא, שהיה אב בית דין בפתח תקווה. בת ביתו בלומה רחל אבל - אסתר נישאה לרב אברהם אליהו קפלן
* זאב (וועלווע) ברוידא. במשך שנים רבות התגורר בארצות הברית, ובאותן שנים נחשב כמי שסר מדרך המשפחה. בשנותיו האחרונות של ר' ליב עלה בנו זאב לארץ ישראל והתיישב בירושלים.
* חתנו צבי פסח פרנק, בן שרגא פייבל פרנק.

== הערות שוליים ==

קטגוריה:אנשי העלייה הראשונה
קטגוריה:יהודים הקבורים בהר הזיתים: חלקת הנביאים
קטגוריה:משפחת ברוידא-זיו
קטגוריה:קלם (תנועת המוסר)
קטגוריה:רבנים ליטאים
קטגוריה:תנועת המוסר: אישים
קטגוריה:ילידי 1834
קטגוריה:ארץ-ישראלים שנפטרו ב-1928
שמחה זיסל ברוידא

הרב שמחה מרדכי זיסקינד (שמחה זיסל) ברוידא (כ"ד באדר ה'תרע"ב, 13 במרץ 1912 - ט"ז בניסן תש"ס, 21 באפריל 2000) היה ראש ישיבת חברון וחבר מועצת גדולי התורה של דגל התורה.

==ביוגרפיה==
נולד בחצר שטרויס שבירושלים לטובה (בת אחי רבי יצחק אלחנן ספקטור) ולרב חזקיהו אברהם ברוידא, נכדו של הרב אריה לייב ברוידא, אחיו של הסבא מקלם. בילדותו למד בתלמוד תורה של ישיבת עץ חיים ולאחר מכן למד בישיבת חברון. למד בישיבה עם הרב ראובן טרופ, בנו של הרב נפתלי ולימים ראש ישיבת היישוב החדש, וראה אותו כרבו.

בתחילת שנות ה-40 נשא לאשה את גולדה מרים, בתו של הרב משה פינקל, בנו של הסבא מסלבודקה הרב נתן צבי פינקל וחתנו של הרב משה מרדכי אפשטיין. הרב משה פינקל היה ר"מ בישיבת חברון, ונפטר בצעירותו, בחיי אביו, בחול המועד סוכות תרפ"ו (1925).

בשנות ה-60 התמנה לר"מ בישיבת חברון, ולאחר פטירת ראשי הישיבה הוותיקים הרב יחזקאל סרנא והרב משה חברוני התמנה לראש הישיבה, יחד עם עמיתיו הרב חיים סרנא והרב אברהם פרבשטיין.

מלבד עיסוקו בסוגיות התלמוד עסק רבות בפירוש הרמב"ן על התורה, ובמשך שנים רבות מסר שיעורים על פירוש זה. לימים יצאו השיעורים בסדרת ספרי "שם דרך" על ידי תלמידו הרב יעקב יהודה זילברליכט.

משנת תשל"ז היה חבר מועצת גדולי התורה של אגודת ישראל, ולאחר הקמת דגל התורה הצטרף למועצת גדולי התורה שלה והשתתף בדיוניה.

נפטר בחול המועד פסח תש"ס, ונקבר ליד קברי אבותיו בבית הקברות בהר הזיתים. ארבעה ימים אחריו נפטרה אשתו מרים (מירקה). שמו של חלק מ"רחוב הישיבה" בשכונת גאולה בירושלים, בסמיכות למבנה הישיבה הישן של ישיבת חברון, הוסב לרחוב הרב ברוידא.

==משפחה==
לרב ברוידא בן המתגורר בארצות הברית, ובת, הנשואה לשמואל סגל, נינו של הסבא מנובהרדוק.

גיסו הרב דוד פינקל (חתנו של הרב הלל ויטקינד) היה תלמידו המובהק של הרב איסר זלמן מלצר בירושלים. אחיו הוא הרב צבי ברוידא, שהיה אב"ד בפתח תקווה.

==מספריו== 
* סדרת ספרי שם דרך על מסכתות התלמוד: שבת, פסחים, יומא, סוכה, מגילה, כתובות, קידושין, סוטה, בבא קמא, בבא מציעא
* גליונות שם דרך - על מסכת שבת 
* שם דרך - ביאורים ומאמרים על התורה ופירוש הרמב"ן 
* הגדה של פסח: שם דרך - חידושים וביאורים בהלכה ובאגדה
* קובץ שם דרך על מגילה, פורים וארבע פרשיות
* שעורי רבנו הגרש"ז ברוידא על מסכת סנהדרין, פרק שמיני בעריכת תלמידיו: אברהם זאב מלר ודב יונה בקשט (תשמ"ז)
* חבר מאמרי התורה - אספת מאמרים ושיחות על תורה ומתן תורה 
* שם דרך: כתר תורה - אספת מאמרים בענייני התורה ומעמד הר סיני, דרכי לימודה ומסירתה לדורות
* שם דרך: הישר והטוב - אספת מאמרים בענייני מידות ויראת שמים

==לקריאה נוספת==
* שמעון יוסף מלר, נסיך ממלכת התורה, ירושלים תשס"א. 

==קישורים חיצוניים==
* 

קטגוריה:אנשי היישוב ילידי הארץ
קטגוריה:ראשי ישיבת חברון כנסת ישראל
קטגוריה:חברי מועצת גדולי התורה של אגודת ישראל
קטגוריה:חברי מועצת גדולי התורה של דגל התורה
קטגוריה:משפחת ברוידא-זיו
קטגוריה:משפחת פינקל
קטגוריה:משפחת משה מרדכי אפשטיין
קטגוריה:בוגרי ישיבת עץ חיים
קטגוריה:פרשני הגדה של פסח
קטגוריה:בוגרי ישיבת חברון כנסת ישראל
קטגוריה:יהודים הקבורים בהר הזיתים: חלקת הנביאים

קטגוריה:מפרשי פירוש הרמב"ן לתורה
קטגוריה:ישראלים שנולדו ב-1912
קטגוריה:ישראלים שנפטרו ב-2000
זכריה מנדל כ"ץ

הרב זכריה מנדל הכהן כ"ץ (תק"צ, 1830 – כט בחשון תרנ"ז, 5 בנובמבר 1896) היה רבן של אליטה וראדין.

==ביוגרפיה==
נולד בעיירה אנטוקול (היום שכונה בעיר וילנה) למשפחת רבנים ענפה, מצאצאי הרב רפאל הכהן מהמבורג. אביו הוא הרב דוד כ"ץ. הרב זכריה מנדל כיהן כרבה של העיירה אליטה שבליטא. בשנת תרמ"ד התמנה לרבה של ראדין, עיירת מגוריו של החפץ חיים. היה בקי גדול בתלמוד, והיו שטענו נגדו כי הוא פוסק הלכות מתוך הש"ס. 

אחיו, ישראל כ"ץ, הוא אביו של הרב יעקב כ"ץ, שהיה משגיח בישיבת טלז, וסבו של הרב דב כ"ץ, מחבר סדרת "תנועת המוסר".

==צאצאיו==
* בנו הרב זלמן דולינסקי - מגדולי המוסר, משגיח בישיבת סלבודקה ובישיבת מיר.
* בנו הרב אברהם ויסבורד - חניך ישיבת סלבודקה, רב הערים טולה, סמולנסק ויפו. נפטר בירושלים בשנת תרצ"ו (1936).
* בנו הרב יוסף יוזפא כגן - רב העיירה מאישיגולה שליד וילנה. בנו הוא הרב דוד כהן, "הרב הנזיר". גיסו, הרב מרדכי סנדר קופשטיין, נישא בנישואים שניים לבתו פרל.
* חתנו הרב חנוך אטקין - רבה של לוגה וסנקט פטרבורג. בתו שרה נישאה לבן דודה הרב דוד כהן, "הרב הנזיר". 
* בנו הרב ישעיהו כ"ץ - רב בבאקשט ובוריסובקה, היום בפולין. מרבותיו של אחיינו, "הרב הנזיר". 
* בנו הרב ברוך אליה רבינוב - רבה של אישישוק, היום בליטא.
* חתנו הרב מרדכי סנדר הלוי קופשטיין - הרב ואב"ד של העיירה ראדין לאחר פטירתו של הרב זכריה מנדל כ"ץ.

==לקריאה נוספת==
* משנת הנזיר - עיקרי משנתו ותולדות חייו של הרב דוד כהן, מתוך יומניו, עם מבואות ופרקי זכרונות.
* הרב דב כ"ץ, תנועת המוסר - תולדותיה, אישיה ושיטותיה, כרך ה', הוצאת ספרים פלדהיים ירושלים 1996.

==הערות שוליים==

*
קטגוריה:רבנים ליטאים
קטגוריה:אבות בתי דין
קטגוריה:ילידי 1830
קטגוריה:נפטרים ב-1897
2007 בארצות הברית

2007 בארצות הברית הייתה השנה בה חגגה ארצות הברית 231 שנה מיום היווסדה.

== הנהגה ==
* הנשיא: ג'ורג' בוש (המפלגה הרפובליקנית)
* סגן הנשיא: דיק צ'ייני (המפלגה הרפובליקנית)
* יו"ר בית הנבחרים: דניס הסטרט (המפלגה הרפובליקנית) עד 3 בינואר, ננסי פלוסי (המפלגה הדמוקרטית)
* מנהיג הרוב בסנאט: ביל פריסט (המפלגה הרפובליקנית) עד 3 בינואר, הארי ריד (המפלגה הדמוקרטית)
*מזכירת המדינה: קונדוליזה רייס (המפלגה הרפובליקנית) 
* הקונגרס: הקונגרס ה-109 עד 3 בינואר, הקונגרס ה-110

== אירועים בולטים ==

* 3 בינואר – הקונגרס ה-110 מושבע ומתחיל את פעילותו.
* 30 בינואר – מיקרוסופט משחררת את מערכת ההפעלה Windows Vista למשתמשים ביתיים ואת חבילת היישומים המשרדיים Office 2007.
* 10 בפברואר – הסנאטור של אילינוי ברק אובמה מכריז על מועמדותו לנשיאות ארצות הברית.
* 16 באפריל – הטבח בווירג'יניה טק: צ'ו סונג-הוי, סטודנט בן 23 ממוצא קוריאני, רוצח 32 סטודנטים ואנשי סגל באוניברסיטת וירג'יניה טק באמצעות שני אקדחים חצי אוטומטיים. באירוע נפצעו גם 17 איש ועוד 6 נפגעו במהלך בריחתם כשקפצו מהקומה השנייה. הטבח בווירג'יניה טק היה מסע הירי הקטלני ביותר שידעה ארצות הברית.
* 8 ביוני – מעבורת החלל אטלנטיס שוגרה לחלל (משימה STS-117).
* 29 ביוני – התחלת המכירות של ה-אייפון הראשון של חברת אפל.
* 8 ביולי – חברת בואינג משיקה את הבואינג 787.
* 20 באוקטובר – 9 בנובמבר - שריפות ענק ברחבי דרום קליפורניה גורמות לפינוי של מעל למיליון בני אדם ולהרס של מעל ל-1,600 בתים ועסקים.
* 27-28 בנובמבר - ועידת אנאפוליס נערכת באקדמיה הימית שבעיר אנאפוליס שבמדינת מרילנד, ארצות הברית. מטרת הוועידה המוצהרת הייתה לנסות להניע מחדש את תהליך השלום, ולסלול את הדרך למשא ומתן אינטנסיבי לקראת הסכם קבע ישראלי-פלסטיני.

<gallery widths="180px" heights="120px" perrow="3">
File:2007 Virginia Tech massacre Bush signs poster.jpg|הנשיא בוש בעת ביקור באוניברסיטת וירג'יניה טק לאחר הטבח בווירג'יניה טק
קובץ:AERONET La Jolla.2007297.aqua.250m.jpg|צילום לווין של שריפות הענק באזור דרום קליפורניה
קובץ:20071127-2 p112707cg-0088-515h.jpg|ועידת אנאפוליס
</gallery>

== נפטרו ==
[[איוול קניוול]]
* 11 בינואר – רוברט אנטון וילסון, סופר ועתידן אמריקאי (נולד ב-1932)
* 13 בינואר – מייקל ברקר, סקסופוניסט אמריקאי (נולד ב-1949)
* 14 בינואר – דרלין קונלי, שחקנית אמריקאי (נולד ב-1934)
* 17 בינואר – ארט בוכוואלד, הומוריסטן אמריקאי-יהודי (נולד ב-1925)
* 19 בינואר – דני דוהרטי, מקים וחבר בלהקת האמהות והאבות (נולד ב-1940) 
* 30 בינואר – סידני שלדון, סופר אמריקאי (נולד ב-1917)
* 11 באפריל – קורט וונגוט, סופר אמריקאי (נולד ב-1922) 
* 3 במאי – וולטר שירה הבן, אסטרונאוט בתוכנית מרקורי, תוכנית ג'מיני ותוכנית אפולו (נולד ב-1923) 
* 26 באוקטובר – ארתור קורנברג, ביוכימאי יהודי-אמריקאי, חתן פרס נובל לפיזיולוגיה ולרפואה (נולד ב-1918) 
* 10 בנובמבר – נורמן מיילר, סופר אמריקאי-יהודי (נולד ב-1923)
* 30 בנובמבר – איוול קניוול, פעלולן אופנועים אמריקאי (נולד ב-1938)

== קישורים חיצוניים ==

קובץ:

*
דב כ"ץ

קברו בהר הזיתים
הרב דב כ"ץ (ב' בטבת תרס"ג, 1 בינואר 1903 - ט' בטבת תש"מ, 29 בדצמבר 1979) היה מנהל בתי הדין הרבניים, חוקר תנועת המוסר ומחבר סדרת "תנועת המוסר" על תולדותיה ואישיה. חתן פרס הרב קוק.

==ביוגרפיה==
נולד לרב יעקב כ"ץ, שכיהן כמשגיח בישיבת טלז. בתחילת שנת תרפ"ה (1924) עלה לארץ ישראל. בבחרותו למד בישיבת חברון. בתחילת שנות ה-30 נישא לאסתר, בתו של הרב זאב גולד, ממנהיגי תנועת המזרחי ומחותמי מגילת העצמאות. לאחר נישואיו למד בישיבת היכל התלמוד בתל אביב, שבה למדו אברכים בוגרי ישיבת חברון. במשך מספר שנים בשנות ה-40 שימש כר"מ ומנהל ישיבת תל אביב. לאחר הקמת המדינה היה הרב הצבאי של אזור תל אביב. לאחר פרישתו החל לעבוד במשרד הדתות, תחילה כיהן כמנהל המחלקה לרבנות ושיפוט רבני, ומשנת תשי"ז (1957) כמנהל בתי הדין הרבניים. בתפקידו, יזם לראשונה את פרויקט תיעוד פסקי הדין, "פסקי דין רבניים". הרב כ"ץ המשיך לכהן בתפקיד זה הרבה מעבר לגיל הפרישה משום שלא הושגה הסכמה בין שר הדתות והרבנים הראשיים על זהות מחליפו.

חקר את תנועת המוסר וחיבר את חמשת הספרים בסדרת "תנועת המוסר", המשמשים ספרי יסוד בנושא זה. על סדרת ספריו זכה בפרס הרב קוק לשנת תשט"ו-תשי"ז. כמו כן חיבר את הספר "פולמוס המוסר", העוסק בפולמוס שבין תומכי תנועת המוסר ומתנגדיה. הרצה על תנועת המוסר בכנסים ובימי עיון, בישיבות ובמוסדות חינוך, גם מטעם משרד החינוך. כמו כן פרסם עשרות מאמרים בנושא בבמות שונות. אחר פטירתו כונסו מאמריו בספר "דברי הגות וראות".

היה מחותן כפול של הרב רפאל קוק, רבה של טבריה.

==ילדיו==
לרב כ"ץ נולדו שני בנים ושבע בנות. בהם:
* בנו הרב יעקב כ"ץ, מראשי ישיבת הכותל
* בנו הרב יהושע כ"ץ, רבה האשכנזי של מעלה אדומים
* בתו מאירה, אשת שמשון אפשטיין, נכד הרב משה מרדכי אפשטיין, היה רב בית הכנסת 'המגדל' בשכונת בית וגן בירושלים.
* בתו יהודית קוק, אשת הרב שלמה קוק, רבה של רחובות.
* בתו טובה פרידמן, נשואה לשלמה פרידמן, התגוררו בימית ובנוה דקלים.
* בתו נעמי, אשת עו"ד יחזקאל רוטנברג, בנו של סמנכ"ל משרד הפנים לשעבר שכנא רותם-רוטנברג.
* בתו דבורה, אשת הרב משה שלזינגר, שכיהן שנים כר"מ בישיבה התיכונית בכפר מימון ובישיבת ההסדר בשדרות.
* בתו שרה, אשת הרב שמעון בר-נוי הרב הצבאי של מחוז ירושלים ורב קהילת יפה נוף שבשכונת בית הכרם בירושלים. 
* בתו שפרה, אשת יחזקאל כַהן, שלימד בת"ת המסורה בירושלים, גבאי ראשי בבית כנסת הרמב"ן.

==ספריו==
* תנועת המוסר (5 כרכים)
* פולמוס המוסר
* דברי הגות וראות (2 כרכים)
* פסקי הדין הרבניים (אחד עשר כרכים).
* פסיקת בתי הדין והחוקים
* אור הצפון - שיחות הסבא מסלבודקה, שלושה כרכים; יחד עם רבי מאיר חדש.
* ספר הזיכרון לקדושי ישיבת חברון כנסת ישראל, ירושלים תר"צ (ביחד עם הרב יצחק הוטנר)
* הרמח"ל (חוברת)
* רבי ישראל מסלנט (חוברת לבני הנעורים)

==קישורים חיצוניים==
* 
* 
* הרב אליעזר מלמד, [http://www.yeshiva.org.il/midrash/shiur.asp?id=9527&cat=219 סדרת 'תנועת המוסר'].
* 

==הערות שוליים==

קטגוריה:אנשי העלייה הרביעית
קטגוריה:בוגרי ישיבת חברון כנסת ישראל
קטגוריה:תנועת המוסר: אישים
קטגוריה:מנהלי בתי הדין הרבניים
קטגוריה:משפחת כ"ץ-כהן
קטגוריה:בוגרי היכל התלמוד
קטגוריה:רבנים צבאיים ישראלים
קטגוריה:יהודים הקבורים בהר הזיתים: חלקת הנביאים
קטגוריה:מחברי ספרות תורנית
קטגוריה:ישראלים שנולדו ב-1903
קטגוריה:ישראלים שנפטרו ב-1979
יעקב כ"ץ (רב)

הרב יעקב כ"ץ (תרכ"ב, 1862 לערך - יום הכיפורים תרפ"ג, 1922) היה רב בליטא, שימש כמשגיח בישיבת טלז ור"מ בישיבת אור החיים בסלבודקה, כמו כן כיהן כרב העיירות קליקול (שבמחוז שאוול) וזאגר-ישן.

==ביוגרפיה==
נולד ברומשישוק שליד קובנה, לישראל כ"ץ, מצאצאי הרב רפאל כ"ץ מהמבורג, ולאיטה לבית מ"ץ. אחיו של ישראל כ"ץ היה הרב זכריה מנדל כ"ץ, רבה של רדין. בצעירותו היה יעקב כ"ץ מקבוצת התלמידים שכינס הסבא מסלבודקה בבית המדרש "הלוויית המת" שבסלבודקה, שם התקרב לרבי יצחק בלאזר, שמסר שיעורים ושיחות מוסר לתלמידים.

בשנת תר"נ (1890) נשא את בתו של יהושע לייב גוטמן מפיביאן. לאחר נישואיו למד שנתיים בישיבת וולוז'ין, עד לסגירתה. לאחר מכן עבר ללמוד בתלמוד תורה אצל הסבא מקלם, עד לפטירתו בשנת תרנ"ח (1898). 

בשנת תרס"ג (1903), לאחר שהרב יהודה לייב חסמן עזב את משרתו כמשגיח בישיבת טלז, בעקבות ההתנגדות שקמה בישיבה לתנועת המוסר, התמנה הרב כ"ץ למלא את מקומו. הוא הצליח להרגיע את הרוחות בישיבה, אולם לאחר כשנה וחצי החליט לפרוש מתפקידו. כעבור זמן התמנה כר"מ ראשי בישיבת אור החיים בסלבודקה של הרב צבי הירש לויטן, לאחר שהר"מ הקודם, הרב נפתלי טרופ, עזב את הישיבה לטובת ישיבת ראדין. הרב כ"ץ מסר שיעורים ושיחות מוסר לתלמידי הישיבה וכן לקבוצות תלמידים שהסבא מסלבודקה היה שולח מישיבתו.

בשנת תרס"ו (1906) התמנה הרב כ"ץ כרב בעיירה קליקול שבמחוז שאוול. בשנת תרע"ה (1915), כשנה לאחר פרוץ מלחמת העולם הראשונה, נאלץ לעזוב את עירו והתיישב עם משפחתו בריגה שבה שהו פליטים יהודים רבים. כעבור זמן נאלצו היהודים בפקודת השלטונות לעזוב את העיר והרב כ"ץ נסע להומל, שם התגורר ידידו מתקופת קלם, הרב ראובן דב דסלר. 

בתקופת שהותו בהומל יזם הרב כ"ץ הקמת ישיבה מקומית על פי שיטת קלם, ובין תלמידיו נמנו אליהו אליעזר דסלר (בנו של הרב ראובן דב דסלר), הרב מנחם מנדל זקס (לימים חתנו של החפץ חיים) והרב צבי קופשיץ. בתחילת שנת תרע"ז (1916), בשל שיקולי הסוואה מעיני השלטונות, נחלקה הישיבה לשתיים, חלקה נותר בהומל תחת הרב יעקב כ"ץ וחלקה עבר לעיר טולה תחת הרב ראובן דב דסלר. בסוף שנת תרע"ז התאחדה הישיבה מחדש והקבוצה שבטולה שבה להומל. אולם השלטון הקומוניסטי הצר את צעדיה של הישיבה ובשנת תרע"ט (1919) נאלץ הרב כ"ץ לפזר את תלמידי הישיבה.

בשנת תר"פ (1920) עזב הרב כ"ץ את הומל והגיע לווילנה, שהייתה כבושה אז בידי הפולנים. משם שב לרבנותו הישנה בעיירה קליקול, וכעבור זמן עזב את קליקול כדי לכהן כרבה של זאגר-ישן. הוא תכנן להקים ישיבה בעיר אולם אז חלה והוא עזב את זאגר-ישן לעיר המרפא וילדינגן שבגרמניה. נפטר ביום הכיפורים תרפ"ג (1922) ונקבר בגרמניה.

==משפחתו==
אחותו של הרב יעקב כ"ץ נישאה למרדכי לופיאנסקי. בנם הוא הרב יהושע דב לפין, שהיה חתנו של הרב חזקיהו יוסף מישקובסקי וחותנם של הרב משה מרדכי חדש ונחום אריאלי.

בניו הם: הרב שלמה כ"ץ, שכיהן כדיין בפתח תקווה, והרב דב כ"ץ, מנהל בתי הדין הרבניים ומחבר סדרת ספרי "תנועת המוסר".

==קישורים חיצוניים==
* 'כ"ץ, ר' יעקב ב"ר ישראל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 59 (, תמונה 1257).

קטגוריה:רבנים ליטאים
קטגוריה:משגיחים בישיבות מזרח אירופה
קטגוריה:משפחת כ"ץ-כהן
קטגוריה:הומל: רבנים
צלב הגבורה הניכרת

צלב הגבורה הניכרת (באנגלית: Conspicuous Gallantry Cross מוכר גם בראשי תיבות: CGC) הוא עיטור מדרגה שנייה הניתן על ידי הצבא הבריטי לחיילי הצבא או לחיילי בעלות בריתה של בריטניה. העיטור ניתן על מעשה גבורה ניכרת בשירות פעיל ובעת לחימה, העיטור ניתן בפעם הראשונה במהלך הלחימה בבוסניה במאי 1995 ומאז ניתן סך הכל 61 פעמים.

צלב הגבורה הניכרת נועד לאחד את מדליית ההתנהגות המצוינת, אות גבורה שהיה ניתן לדרגות נמוכות בצבא, ואת מדליית הגבורה הניכרת, אשר היה ניתן לדרגות נמוכות בחיל האוויר והצי המלכותי. שני אותות אלו הוענקו עד שנת 1993 לציון גבורה לדרגות הנמוכות, כאשר גבורה ניכרת בדרגות קצונה הייתה מצוינת על ידי הענקת אות השירות המצוין. החל משנה זו צלב הגבורה הניכרת איחד את כל השלושה לציון גבורה והוענק לכלל הדרגות בכל זרועות הכוחות המזוינים. אות מסדר השירות המצוין פעיל כיום לציון פיקוד יוצא דופן בלבד.

==תיאור העיטור==
העיטור הוא צלב עשוי כסף המעוטר משני צדדיו בענפי דפנה. במרכז הצלב מוצג כתר אדוארד הקדוש. מהצד השני של העיטור מצוין שם המקבל ודרגתו. העיטור תלוי על סרט לבן בעל שני פסים כחולים משני אגפיו ופס אדום במרכזו, זהו גם סדר הצבעים המוצגים באות העיטור (גרסה מוקטנת של העיטור הנענדת לא באירועים פורמליים). 
לעיטור אפשר להוסיף אבזם כסף המציין כפל עיטורים, כלומר הענקה כפולה ויותר של אותו העיטור.

==קישורים חיצוניים==

* תיאור העיטור באתר [http://webarchive.nationalarchives.gov.uk/+/http://www.mod.uk/defenceinternet/defencefor/veterans/medals/conspicuousgallantrycross.htm משרד הביטחון הבריטי] .

קטגוריה:הממלכה המאוחדת: עיטורים
קטגוריה:עיטורי צלב
יהודית קוק

יהודית קוק (י"ד באלול תרצ"ב, ספטמבר 1932 – כ"ח בכסלו תשל"ב, דצמבר 1971) הייתה הוגת-דעות וחוקרת חסידות. נהרגה בתאונת דרכים עם בעלה הרב שלמה קוק ושניים מילדיהם.

==ביוגרפיה==
נולדה בארץ ישראל לרב דב כ"ץ, מחבר סדרת ספרי "תנועת המוסר", ולאסתר, בתו של הרב זאב גולד, ממנהיגי תנועת המזרחי ומחותמי מגילת העצמאות. נישאה לרב שלמה קוק, רבה של רחובות, ונולדו להם שישה ילדים. היא למדה בסמינר למורות ובאוניברסיטה העברית בירושלים, ולאחר מכן שימשה כמורה בבתי ספר ובסמינרים למורות. כמו כן פעלה להצלת בנות שנפלו לרשת המיסיון. בצד עיסוקה בחינוך ובהוראה חקרה את עולם המחשבה היהודית והחסידות, והתמקדה בתורת ברסלב וסיפורי רבי נחמן מברסלב. לאחד מבניה קראה נחמן נתן, על שם רבי נחמן מברסלב ותלמידו רבי נתן שטרנהרץ. את רוב זמנה בשנותיה האחרונות הקדישה לחיבור פירוש לסיפורי רבי נחמן מברסלב, וביומה האחרון עוד הספיקה לראות את הספר מסודר כולו לדפוס.

בחנוכה תשל"ב שבה עם בעלה ושלושה מילדיה במכוניתם מירושלים לרחובות, נהרגו בהתנגשות עם רכבת ההורים ושני הילדים הבוגרים. בתם הקטנה יוכבד, שהייתה אז בת עשר, ניצלה. לאחר מותה יצאה לאור אסופת מאמרים שלה בנושאי הגות ומחשבה.

==צאצאיה==
בניה הם: הרב בן ציון קוק שעוסק בפסיקה הלכתית, מחבר ספרים והיה נחשב למקורבו של הרב יוסף שלום אלישיב.

הרב אוריאל קוק איש חינוך שהקים רשת תלמודי-תורה ברחבי הארץ ועומד בראש 'בית ועד למחנכים' - ארגון להכשרת מחנכים ומורים במגזר החרדי.

חתניה הם: הרב אליאב מאיר, רב המועצה האזורית חבל מודיעין ולשעבר רבו של היישוב גמזו.

הרב דוד וילמן, המכהן כר"מ בישיבה בירושלים.

נכדיה הם העיתונאים ידידיה מאיר ושלמה קוק והזמר יצחק מאיר. גיסיה הם האחים הרב שמחה קוק, הרב הראשי של רחובות, והרב אברהם יצחק הכהן קוק, ראש ישיבת מאור התלמוד.

==ספריה==
* רבי נחמן מברסלב: עיונים בסיפוריו
* המשפחה בישראל
* מחשבת יהודית: כתבים

==לקריאה נוספת==
* "ראיתי בני עלייה" - ספר זיכרון לזכרם של בני משפחת קוק

==קישורים חיצוניים==
* 

== הערות שוליים ==

קטגוריה:חוקרי חסידות
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:משפחת כ"ץ-כהן
יהודית
קטגוריה:הרוגות תאונות דרכים בישראל
קטגוריה:יהודים הקבורים בהר הזיתים: חלקת הנביאים
קטגוריה:רבניות (נשות רבנים)
קטגוריה:מחברי ספרי מוסר ומחשבה
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-1971
קטגוריה:ישראלים שנפטרו ב-1971
בעל החלומות

בעל החלומות הוא סרט הנפשה ישראלי באורך מלא, אשר יצא לאקרנים בשנת 1962. מוכר כסרט האנימציה באורך מלא הראשון שנעשה במזרח התיכון. הסרט הוקרן בשנת 1963 בפסטיבל קאן ובפסטיבל בווינה (1963).
הוא נעשה על ידי זוג הבמאים יורם ואלינה גרוס ועובד לתסריט על ידי אחיו של יורם, נתן גרוס.
הצגת הבכורה החגיגית נערכה בירושלים בפברואר 1962 בנוכחות נשיא המדינה, יצחק בן-צבי.

==תקציר העלילה==
הסרט עוקב אחר יוסף, ומספר את סיפור יוסף וכותונת הפסים המקראי. יוסף ניחן בכישרון לראות בחלומותיו את העתיד, מה שגורם לו ליחסי איבה וקנאה מצד 11 אחיו. הוא נבגד ונמכר לשיירת ישמעאלים. ומגיע לעמדת מפתח בממלכה המצרית.

== הפקה ==
הסרט נעשה בטכניקת סטופ מושן. הצילומים נמשכו כשנתיים ונערכו במחסן בשוק של בת ים ,שהציבה העירייה לרשות בני הזוג גרוס. הוא דובב על ידי כוכבי הבימה: עמיקם גורביץ, שלמה בר-שביט, שמואל עצמון, שושנה רביד, אברהם רונאי, אילי גורליצקי, שרגא פרידמן ועודד תאומי. את הבובות והתפאורה עיצב ג'ון בייל. המוזיקה היא פרי עטו של אדי הלפרן. ערכה את הסרט הלגה קראנסטון.
עלות ההפקה עמדה על 180,000 לירות. 60,000 מן הסכום כוסו על ידי הלוואה ממשלתית מקרן הון חוזר, את השאר כיסה גרוס מרווחים שעשה על פרסומות ומהלוואות נוספות שלקח.

== הפצה ==
הסרט הוקרן באופן מסחרי רק במשך שבועיים בתל אביב. לאחר מכן הוא הוקרן לבתי ספר.
את הסרט ראו בהצגות קולנוע למעלה מ-400,000 צופים ומשרד החינוך אף המליץ להציג אותו כסרט חובה בבתי הספר בישראל.
כשנה לאחר הקרנת הבכורה הוזמן הסרט במפתיע לפסטיבל סרטים תנ"כיים בווינה. בפסטיבל השתתפו רק שבעה סרטים מובחרים והוא הוקרן שם שלוש פעמים עם תרגום סימולטני.

== קישורים חיצוניים ==

* 
* [http://www.bcdb.com/cartoon/55539-Baal_Hahalomot.html "בעל החלומות"] במאגר BCDB
* 
* 
* [https://jfc.org.il/news_journal/60252-2/94628-2/ צילומי סרט ההנפשה "בעל החלומות"], 1961, באתר ארכיון הסרטים הישראלי בסינמטק ירושלים
* 
* 

קטגוריה:סרטי 1962
קטגוריה:סרטי הנפשה ישראליים
קטגוריה:סרטי תנ"ך
קטגוריה:יוסף בן יעקב
קטגוריה:סרטים ישראליים משנת 1962
מלכת הפודינגים

מלכת הפודינגים (באנגלית: Queen of Puddings - קווין אב פודינגס) היא מנת קינוח מסורתית במטבח הבריטי.

המנה כוללת פודינג אפוי שעליו ריבה ומרנג.

הפודינג עשוי חלב, קליפת לימון, סוכר, חמאה ופרורי לחם שבושלו ולאחר מכן עורבבו עם ביצים, ונאפו באמבט מרים. לאחר מכן מכוסה תערובתה הפודינג האפוי בריבה (לרוב ריבת ענבי שועל (קסיס) או פטל אדום) והריבה מכוסה במרנג הנאפה בשנית.

נהוג לאכול את המאכל שהוא חם, והוא מוגש לצד רוטב וניל.

מקורו של המאכל במאה ה-17 במנהג להכין פודינגים באמצעות הרתחת פירורי לחם וחלב. שמו של המתכון מקורו באמצע המאה ה-19, עת פותחה הגרסה הנוכחית שלו במטבח ארמון בקינגהאם עבור המלכה ויקטוריה.

==קישורים חיצוניים==

* [http://www.bbc.co.uk/food/recipes/queenofpuddings_85166 מתכון] באתר ה-BBC
* [http://britishfood.about.com/od/psrecipes/r/queenofpuddingsrecipe.htm תיאור המאכל ומתכון] באתר British Food
*[http://www.greatbritishkitchen.co.uk/recipebook/index.php?page=viewrecipe&recipe_id=844 ההיסטוריה של המאכל, ומתכון באתר] The Great British Kitchen 
*[http://www.deliaonline.com/recipes/queen-of-puddings,1935,RC.html מתכון] של דיליה סמית'

קטגוריה:המטבח האנגלי
קטגוריה:קינוחים
קטגוריה:המטבח הבריטי: קינוחים
ג'ים פאלמר

ג'יימס אלווין "ג'ים" פאלמר (באנגלית: James Alvin "Jim" Palmer; נולד ב-15 באוקטובר 1945) הוא שחקן עבר בבייסבול האמריקאי. בשנת נבחר להיכל התהילה של הבייסבול.

== קריירה ==
פאלמר שיחק במהלך כל הקריירה שלו בליגה האמריקאית MLB, בין השנים 1965–1984, בקבוצה אחת, בולטימור אוריולס.

פאלמר שיחק בעמדת המגיש (פיצ'ר) הפותח. במהלך הקריירה שלו ניצח עם קבוצתו ב-268 משחקים, והפסיד ב-165. ממוצע נקודות הנגד שלו היה 2.86, והוא השיג 2,212 סטרייק-אאוט.

במהלך הקריירה השיג מספר שיאים אישיים. הוא ניצח 20 משחקים בעונה 8 פעמים: בשנים 73–1970 ו-78–1975. פאלמר הוא היחיד בהיסטוריה שניצח משחק בסדרת גמר בשלושה עשורים: 1966, 1970-1 ו-1983. הוא לא נתן לאף חובט לחבוט הום ראן עם רצים על כל הבסיסים (Grand Slam). כן היה הצעיר ביותר (קצת לפני גיל 21) לזרוק משחק שלם בלי לחטוף נקודה (shutout) במשחק גמר, ב-1966.

העונה הטובה ביותר שלו הייתה בשנת 1975. למרות שקבוצתו לא הגיעה לשלב משחקי הפלייאוף, הייתה זו עונה אישית טובה לפאלמר, בה השיג 23 ניצחונות ו-11 הפסדים, ממוצע נקודות נגד של 2.09, עשרה משחקים שלמים בלי לחטוף נקודה, וכן זכה בתואר הפיצ'ר הטוב ביותר בליגה.

מאז פרישתו של פאלמר ב-1984, קבוצת בולטימור לא הגיעה עדיין לסדרת גמר, כפי שהיה במהלך הקריירה שלו.

==קישורים חיצוניים==

* 

קטגוריה:ניו יורק: אישים
קטגוריה:שחקני בייסבול אמריקאים
קטגוריה:מגישים (בייסבול)
קטגוריה:חברי היכל התהילה של הבייסבול
קטגוריה:שחקני בולטימור אוריולס
קטגוריה:אמריקאים שנולדו ב-1945
כותרת (בית ספר)

כותרת היה בית-הספר לעיתונאות ולתקשורת שהוקם באוניברסיטת תל אביב בשנת 1990, והתמזג לתוך החוג לתקשורת בשנת 2015.

==היסטוריה==
בית הספר הוקם בשנת 1990 על ידי דב יודקובסקי, לשעבר העורך הראשי של "ידיעות אחרונות" ו"מעריב", בשיתוף קרן ברטלסמן הגרמנית. תחילה שכן בית הספר בבניין ברחוב ברודצקי ברמת אביב, עד שעבר בשנת 2006 למתכונת חדשה כחלק מאוניברסיטת תל אביב. 

מ-1991 ועד 2007 ניהל את בית הספר העיתונאי רומן פריסטר.

יודקובסקי שימש כיו"ר מועצת המנהלים של "כותרת", עד מותו ב-2010. 

בשנת 2015, לאחר ירידה במספר הסטודנטים ולאחר שבית הספר נקלע לקשיים כלכליים, הוחלט על מיזוגו של בית הספר לתוך מסגרת החוג לתקשורת באוניברסיטת תל אביב, וזאת במסגרת רפורמה בתוכנית הלימודים לתואר ראשון בחוג.

בשנת 2016 החל החוג לתקשורת "פיילוט" להקמת מגזין מקוון, ובשנת 2017 הושק באופן רשמי מגזין "כותרת" של החוג לתקשורת, אליו יוצרים סטודנטים תכנים עיתונאיים באופן שבועי ושוטף.
==תוכנית לימודים==
בית הספר מציע שתי תוכניות לימודים: 
* לימודי עיתונאות, המשלבים סדנאות רדיו, טלוויזיה וכתיבה עיתונאית, וכוללים שיעורים עיוניים לצד תרגול מעשי. הלימודים מתבצעים בשני מסלולים: מסלול דו שנתי, לסטודנטים הלומדים לתואר ראשון בכל מוסד אקדמי מוכר, ומסלול חד-שנתי לבוגרי תארים. 
* לימודי ייעוץ תקשורת, דוברות ויחסי ציבור, המשלבים סדנאות מעשיות לצד שיעורים עיוניים. הלימודים מתקיימים במסלול חד שנתי, לבעלי תואר ראשון ומעלה.

מורי בית הספר הם אנשי תקשורת מוכרים, וכיום מלמדים שם, בין היתר, העיתונאי הוותיק זאב פרי, איש הרדיו קובי מידן, עיתונאי "מעריב" לשעבר ד"ר רפי מן, כתבי "חדשות 10" צבי יחזקאלי וברוך קרא, ויו"ר מועצת הרשות השנייה לשעבר נורית דאבוש. את בית הספר מנהל כיום העיתונאי ואיש התקשורת הוותיק דוד גלבוע. 

בית הספר נחשב לגוף המוביל בארץ בהכשרת עיתונאים: כ-84 אחוז מהבוגרים מועסקים כיום בכלי התקשורת.

==קישורים חיצוניים==
* [http://people.socsci.tau.ac.il/coteret/ אתר "כותרת"], מגזין החוג לתקשורת.
* 
* .
==הערות שוליים==

קטגוריה:אוניברסיטת תל אביב: הפקולטה למדעי החברה
קטגוריה:תל אביב-יפו: אוניברסיטאות ומכללות
קטגוריה:ישראל: מבני תקשורת
ביסקוויט פסחא

ביסקוויט פסחא (באנגלית: Easter biscuits) הם מאכל מסורתי במטבח האנגלי. מאכל זה ניתן לרוב כמתנה ומוגש לאורחים ביום ראשון של חג הפסחא. 

מקורו של הביסקוויט, כמו גם של המנהג לאכלו בפסחא, באזור "הארץ המערבית" של אנגליה.

הביסקוויט עשוי קמח, חמאה, ביצה, אבקת אפיה וסוכר. מתכונים מסורתיים כוללים גם שמן קינמון. צורתו של הביסקוויט עגולה, והוא גדול מהביסווקיטים הנמכרים בחנויות בדרך כלל (קוטרו של הביסקוויט 10 ס"מ).

==ראו גם==
* קולוראקיה

==קישורים חיצוניים==
*[http://www.timesonline.co.uk/tol/life_and_style/food_and_drink/recipes/article439044.ece מנהגי פסחא באנגליה] אתר ה- Times
*[https://web.archive.org/web/20030620055904/http://www.bbc.co.uk/food/recipes/database/easterbiscuits_67742.shtml BBC מתכון] באתר ה-BBC
* [http://www.greatbritishkitchen.co.uk/recipebook/index.php?option=com_rapidrecipe&page=viewrecipe&recipe_id=419 מתכון] באתר Great British Kitchen

קטגוריה:המטבח האנגלי
קטגוריה:מאפים
קטגוריה:מאכלי חג הפסחא
קטגוריה:נצרות: מאכלים
קולורקיה

קולורקיה (ביוונית: κουλουράκια) הוא מאפה מסורתי מהמטבח היווני המוגש כקינוח ונאכל בעיקר ביום ראשון של חג הפסחא.

המאפה עשוי בצק מקמח, חמאה שעליו זיגוג ביצה וזרעוני שומשום. למאפה טעם וניל, ולרוב צורתו עגולה או צורת נחש ארוכה (ולעיתים מפותלת).

לעיתים מוספים למאפה ציפורן.

==ראו גם==
*ביסקוויט פסחא

==קישורים חיצוניים==

* [http://thebestfromgreece.com/en/culinair/the-history-of-greek-koulourakia.html ההיסטוריה של עוגיות הקולורקיה]
* [https://web.archive.org/web/20120309230656/http://www.faliraki-info.com/susie/superstitions/tranditions.htm מסורות חג הפסחא ביוון]

קטגוריה:המטבח היווני
קטגוריה:מאפים
קטגוריה:מאכלי חג הפסחא
קטגוריה:נצרות: מאכלים
קטגוריה:המטבח היווני: קינוחים
האזור המערבי של אנגליה

מפת האזור המערבי של אנגליה
האזור המערבי של אנגליה או "הארץ המערבית" (באנגלית: The West Country - וסט קנטרי) הוא כינוי לא רשמי של אזור החופף במידה רבה לאזור דרום-מערב אנגליה.

בדרומו של האזור מצויה התעלה האנגלית ובמערב ובצפון מערב מצויה תעלת בריסטול אולם במזרח גבולות האזור אינם מגודרים בצורה ברורה. 

מקובל לכלול באזור זה את המחוזות קורנוול, דבון, דורסט, סאמרסט, ואת העיר בריסטול. לעיתים האזור כולל גם את המחוזות גלוסטרשייר ווילטשייר.

יש המגדירים את גבולות האזור בהתאם לגבולות ההיסטוריים של ממלכת וסקס (ממלכות ההפטרכיה), כאשר על פי ההגדרה זו האזור כולל גם את המפשייר, ברקשייר, אוקספורדשייר ואת האי וייט, אך לא את קורנוול.

זהו אזור כפרי ברובו, ובו מספר מועט של ערים גדולות: בריסטול, פלימות', סווינדון וגלוסטר.

כלכלת האזור מתבססת בעיקר על חקלאות (בעיקר משק חלב) ועל תיירות.

האזור מישורי ביצתי והוא מכוסה סלעי גרניט במערבו, ואבני גיר ואדמת חרסית במזרחו.

== בתרבות == 
הסופרת אגאתה כריסטי היא ילידת מחוז דבון בדרום מערב אנגליה. ספרי המתח שלה שעלילתם היא באנגליה, ממוקמים לרוב בדרום מערב אנגליה. 

==קישורים חיצוניים==

קטגוריה:אנגליה: גאוגרפיה
קטגוריה:אנגליה: תרבות
קטגוריה:דרום-מערב אנגליה
חרב צ'רקסית

חרב צ'רקסית (צ'רקסית: Сашхуэ - סה שה'וואה; רוסית: Шашка) היא כלי נשק קר שנשאו הלוחמים הצ'רקסים בצפון הרי הקווקז. החרב עשויה מסגסוגת פלדה. צורתה מעוגלת במקצת, הידית עשויה מקרן אייל. 

מקור השם הוא מהשפה הצ'רקסית סה פירושו שן או להב, שה'וואה פירושו גדול כך "סה שה'וואה" - שן גדולה\להב גדולה.

החרב הצ'רקסית הומצאה בצפון הרי הקווקז בשלהי המאה ה-12 וה-13 על ידי שבטים צ'רקסיים. בשלב מאוחר יותר עמים נוספים, כמו העם הרוסי, האוקראיני והקוזאקים, החלו להשתמש בחרב הצ'רקסית וכינו אותה "שאשקה".

החרב טיפוסית לעם האדיגאי (צ'רקסים) וארוכה קצת מהחרב הקוזאקית. פלוגות רוסיות נשאו את החרב הצ'רקסית כבר בשנת 1830. במלחמת העולם השנייה נשאו פרשים רוסים את החרב הצ'רקסית.

==קישורים חיצוניים==

*[http://www.youtube.com/watch?v=UVPFDuI5zs0&feature=related הדגמה בסגנון הלחימה בשיטה הצ'רקסית]
* [http://www.youtube.com/watch?v=bFCA_Mq5xD8&feature=results_video&playnext=1&list=PLFA4BFEAFD6464DC3 איך יוצרים חרב צ'רקסית]

קטגוריה:חרבות
קטגוריה:צ'רקסים
מרה

מרה (בלטינית: Bilis) היא נוזל המיוצר בכבד ומשמש בתהליך העיכול. המרה מופרשת מהכבד ונאגרת בכיס המרה, ממנו היא משוחררת בזמן עיכול של שומנים דרך צינור המרה אל התריסריון (תחילת המעי הדק), על מנת לעזור בפירוק המזון. נוזל המרה משתתף בתהליכי עיכול חשובים כגון פירוק טיפות שומן בשביל הגדלת שטח פנים במהלך תהליך העיכול. במרה ישנן מולקולות שלהן יכולות דטרגנטיות היוצרות תחליב עם טיפות השומן שבמזון. למעשה נוזל המרה גורם לחלוקת טיפות השומן מהמזון לטיפות מיקרוסקופיות ששטח פניהן גדול, ובכך מאפשרות גישה יעילה של אנזימים מפרקי שומנים (המומסים במים) אל מולקולות השומן (שאינן מתמוססות היטב במים עקב תכונותיהן ההידרופוביות). 

המרה מורכבת ממים (85%), ממלחי מרה (10%), מרירית ופיגמנטים (3%) משומנים (1%), ממלחים אי-אורגניים ומכולסטרין. כשמה, טעמה מר. צבעה של המרה נקבע משני פיגמנטים עיקריים, בילירובין אשר צבעו צהוב, וצורתו המחומצנת בילוורדין אשר צבעה ירוק. כאשר הם מתערבבים הם יוצרים את צבעה החום של צואה. בגופו של אדם מבוגר מתווצרת בין 400-800 מיליליטר מרה ביממה.
המרה היא בסיסית, בעלת pH 7.8 – 8.6, ולכן היא מסייעת בסתירת החומציות הרבה שקיימת בקיבה, בשלב של המעבר למעי.
בנוסף למרה, צינור המרה מוביל לתריסריון גם אנזימים המיוצרים בלבלב.

מרבית (כ-95%) מיצי המרה ממוחזרים דרך וריד פורטלי לכבד ואינם מופרשים מהגוף, כאשר כ-5% מהם מופרשים בצואה.

==ראו גם==
* ארבע הליחות

==קישורים חיצוניים==

* 

קטגוריה:מערכת העיכול
בית הממשלה הישן (אוקלנד)

בית הממשלה הישן בשנות ה-70 של [[המאה ה-19.]]
המבנה בשנות ה-80 של המאה ה-19.
בית הממשלה הישן (באנגלית: Old Government House) הממוקם באוקלנד שבניו זילנד שימש כבית ממשלה - בית המגורים הרשמי של המושל הכללי של ניו זילנד מאז שהושלם בשנת 1856 ועד שנת 1966 עת הוחלף בבית הממשלה הנוכחי.

בית הממשלה הישן היה בית הממשלה השני בעיר אוקלנד. המבנה תוכנן על ידי האדריכל ויליאם מייסון ובניתו הושלמה בשנת 1856. באותה עת הייתה אוקלנד בירה בפועל של ניו זילנד. לאחר שבשנת 1865 נבחרה העיר ולינגטון כבירת המדינה, הפך המבנה למבנה משני, והמושל התגורר בעיקר בבית הממשלה שבבירה.

המלכה אליזבת, מלכת ניו זילנד ובני משפחתה התגוררו במבנה שש פעמים, ובשנת 1953 שידרה אליזבת השנייה את נאום חג המולד שלה לכל ממלכותיה.

בשנת 1969 הועבר המבנה לידי אוניברסיטת אוקלנד, המשמשת בו כחדר לצוות המרצים, וכחדר הרצאות.

==ראו גם==
* בית הממשלה
* בית הממשלה בוולינגטון
* 

==קישורים חיצוניים==

* 

קטגוריה:אוקלנד (ניו זילנד): מבנים
קטגוריה:מעונות רשמיים
2006 בארצות הברית

2006 בארצות הברית הייתה השנה בה חגגה ארצות הברית 230 שנה מיום היווסדה.

== הנהגה ==
* הנשיא: ג'ורג' בוש (המפלגה הרפובליקנית)
* סגן הנשיא: דיק צ'ייני (המפלגה הרפובליקנית)
* יו"ר בית הנבחרים: דניס הסטרט (המפלגה הרפובליקנית)
* מנהיג הרוב בסנאט: ביל פריסט (המפלגה הרפובליקנית)
* הקונגרס: הקונגרס ה-109

== אירועים בולטים ==

ה[[ניו הוריזונס של נאס"א משוגרת לחלל]]
* 11 בינואר – הר הגעש אוגוסטין שבאלסקה מתפרצת פעמיים - ההתפרצות הגדולה הראשונה שלו מאז שנת 1986. עמוד העשן והאפר הגיע לגובה של 15,849 מטרים.
* 19 בינואר – הניו הוריזונס של נאס"א משוגרת לחלל. החללית צפויה להגיע לכוכב הלכת הננסי פלוטו ב-14 ביולי 2015.
* 11 בפברואר – סגן הנשיא דיק צ'ייני יורה בשוגג בפניו של ידידו בשעה שהשניים השתתפו במסע ציד בטקסס. האירוע המביך התפתח לכדי שערורייה בעקבות החמרה במצב הפצוע ובשל טיפול לקוי של הבית הלבן בפרשה.
* 18 בפברואר – 8 פועלים אמריקאים זוכים בפרס הגדול בהיסטוריה של הגרלות הלוטו, 365 מיליון דולר 
* 8 בספטמבר – חוקר הטבע כריס אטקינס וחובב הטבע מייקל טיילור מגלים את העץ הגבוה בעולם - עץ מהמין סקוויה נאה אשר מכונה כיום "היפריון". העץ בפארק לאומי רדווד שבאזור החוף בצפון-מערב קליפורניה. גובהו של העץ, אשר אומת בהמשך על ידי הבוטניקאי ד"ר סְטֶפֶן סילֶט, הוא 115.55 מטרים.
* 10 באוקטובר – גוגל רוכשת את האתר YouTube בעסקת חילופי מניות תמורת 1.65 מיליארד דולר.
* 6 בנובמבר – נערכות בחירות אמצע הקדנציה לשני בתי הקונגרס בארצות הברית. הדמוקרטים זוכים בתום הבחירות לרוב בבית הנבחרים ובסנאט. בעקבות ניצחון הדמוקרטים בבחירות אמצע הקדנציה לבית הנבחרים ננסי פלוסי נבחרה פה אחד על ידי חברי בית הנבחרים הדמוקרטיים ליושבת ראש הבית, והיא הפכה בכך לאישה הראשונה בתפקיד. בינואר 2007 בעת כינוס הקונגרס החדש החליפה פלוסי את דניס האסטרט הרפובליקני שכיהן בתפקיד זה.
* 7 בנובמבר – התצפית בעב"ם בנמל התעופה שיקגו או'הייר

פברואר - המירוץ הראשון של הטור של קליפורניה

== נפטרו ==
[[ג'יימס בראון]]
[[ג'רלד פורד]]
* 14 בינואר – שלי וינטרס, שחקנית קולנוע אמריקאית, זוכת פרס האוסקר (נולדה ב-1920) 
* 24 בינואר – כריס פן, שחקן קולנוע אמריקאי (נולד ב-1965) 
* 4 בפברואר – בטי פרידן, פמיניסטית ופעילה חברתית אמריקאית (נולדה ב-1921) 
* 11 בפברואר – פיטר בנצ'לי, סופר אמריקאי (נולד ב-1940) 
* 27 בפברואר – מילטון קייטימס, מנצח אמריקאי, (נולד ב-1909) 
* 13 במרץ – מורין סטייפלטון, שחקנית אמריקאית (נולדה ב-1925) 
* 28 במרץ – קספר ויינברגר, לשעבר שר-ההגנה של ארצות הברית (נולד ב-1917) 
* 11 באפריל – פרוף, ראפר אמריקאי (נרצח בהופעה, נולד ב-1975) 
* 23 ביוני – אהרון ספלינג, מפיק טלוויזיה אמריקאי (נולד ב-1923) 
* 20 באוגוסט – ג'ו רוזנטל, צילם את התמונה המפורסמת של הנפת הדגל באיוו ג'ימה (נולד ב-1911) 
* 13 בספטמבר – אן ריצ'רדס, מושלת טקסס לשעבר (נולדה ב-1933)
* 28 באוקטובר – רד אאורבך, מאמן כדורסל אמריקאי-יהודי (נולד ב-1917) 
* 30 באוקטובר – קליפורד גירץ, אנתרופולוג אמריקאי (נולד ב-1926) 
* 10 בנובמבר – ג'ק ויליאמסון, סופר מדע בדיוני אמריקאי (נולד ב-1908) 
* 16 בנובמבר – מילטון פרידמן, כלכלן אמריקאי, חתן פרס נובל לכלכלה (נולד ב-1912) 
* 20 בנובמבר – רוברט אלטמן, במאי טלוויזיה ובמאי קולנוע אמריקאי (נולד ב-1925) 
* 12 בדצמבר – פיטר בויל, שחקן אמריקאי (נולד ב-1935) 
* 25 בדצמבר – ג'יימס בראון, זמר אמריקאי בסגנון גוספל והרית'ם אנד בלוז ונחשב לממציא מוזיקת הפאנק (נולד ב-1933) 
* 26 בדצמבר – ג'רלד פורד, נשיאה ה-38 של ארצות הברית (נולד ב-1913)

== קישורים חיצוניים ==

== הערות שוליים ==

*